
GRLIĆ BOCE 


Medu sirotinjskim kućama koje bijahu s jedne i s dru- 
ge strane uske ulice, bijaše i jedna sklepana od dasaka, koja 
je zbog svojih zidova, sa kojih je već davno bio spran svaki: 
trag boje, izgledala još bjednije od ostalih. Njezini stanari bi- 
jahu vrlo siromašni. Najbjednije od svega izgledalo je po- 
tkrovlje s uskim prozorčićem, na kojem je visjela jedna stara 
krletka s malom pticom. 

Pokraj otvorena prozora nerijetko je znala popostati 
postarija, neudata žena i pogledati pticu koja skakaše s jed- 
ne žice na drugu i veselo pjevaše do iznemoglosti. 

Posuda za vodu maloj ptici bio je grlić boce okrenut 
nadolje. 

— De pjevaj, pjevaj — reče grlić ptici. 

On to doduše ne bijaše rekao riječima, jer grlić boce 
ne može da govori: pomislio je to u sebi, kao što to čine i 
ljudi. 


— Pjevaj, pjevaj — ponovio je. Imaš razloga da budeš 
zadovoljna. Meni nedostaje donji dio, imam samo vrat i usta 
sa zapučašem i nemam baš puno razloga da budem tako 
sretan! To sam bio ranije, kada sam bio cijela boca sa če- 
pom na svom mjestu, puna dobra vina. A zatim... Dobro se 
toga sjećam! Svašta mi se dogodilo... Bio sam u vatri i vodi, 
na zemlji i u Zraku, na većim visinama nego bilo itko. A sada 
visim u ovoj bijednoj krletki na suncu i vjetru. 

| grlić se tako raspričao, ili je samo razmišljao o svemu 
što se dogodilo, dok je ptica veselo i bezbrižno pjevala. 

Prvo čega se grlić sjetio bila je tvornica stakla gdje bi- 
jaše rođen. Stvoriše ga puhači i staviše u peć. Kad je peče- 
nje bilo gotovo, staviše bocu u red, zajedno s ostalom bra- 
za šampanjac, do onih za pivo. Dakako, najvažnije je ono što 
je u boci: boca za šampanjac može se napuniti vodom, a bo- 
ca za pivo najboljim likerom, ali vanjska razlika izmedu njiho- 
vih oblika ostaje. 

Sve boce, kao i ova iz priče, stavljene su u nekoliko 
kutija i potom ih poslaše na razne strane. 

Kada je ponovno ugledala svjetlost dana naša se boca 
obrela u prodavaonici trgovca vinom, koji ju je oprao i osta- 


vio okrenutu nadolje i bez zapušača. Boci to nije Hagi S 

Kao neko sretno rješenje. Ali kasnije, kada su je napunili do- 
brim vinom, zapečatili je i zalijepili joj naljepnicu sa znakom 
najbolja vina, stvari su joj se činile boljima i bila je Zadovolj- 
na. Dragocjeno crvenkasto piće od grožđa ispunjavalo ju je 
prijatnom toplinom, te joj se katkad pričinjalo da i ona ima 
neku uzavrelu krv. 

Tako je bilo sve dok jednoga dana nisu neki ljudi ušli u 
dućan i kupili bocu iz naše priče. Skinuše je s police u pro- 
davaonici, te jeiznesoše na ulicu, u neki drugi i za nju posve 
novi svijet. sA 

Mladi krznarski šegrt donese je kući i staviše je u ko- 
šaru zajedno s drugim namirnicama, pripremljenima za užinu 
u prirodi. Bila je tu i šunka, okrugli bijeli sir, ukusna kobasica 
i zlatasti, topli kruh. 


Lijepa djevojka, vedrih, kestenjastih očiju, držala je ko- 
šaru na koljenima kad je obitelj kočijama krenula ka šumi. 
Grlić boce virio je iz košare, s pečatom od crvena voska na 


zapušaču, i mogao je da gleda djevojku pravo u lice. | mladi 
oficir, koji je sjedio pored nje bio je naočit i nosio je otmjenu 
uniformu kapetana mornarice. 

Iz njihova razgovora boca zaključi da su to prijatelji iz 
djetinjstva i da on sada odlazi na dugo putovanje brodom 
kojim će ravnati kao kapetan. Onda su stigli u šumu gdje ko- 
šaru spustiše na travu. Tu je ostala neko vrijeme, pa je boca 
mogla neometano promatrati drveće i žbunje s crvenim cvje- 
tovima; osjeti želju da izađe i da oslobodi radost koju je no- 
sila u sebi. 

Bilo je to kao još nepoznata pjesma koju je osjećala u 
sebi: ljubav, ljepota prirode i radost života. 

Nije vidjela mlade nigdje u blizini. Bijahu se udaljili še- 
tajući šumom i razgovarajući. Zacijelo o nečemu veselom, 
jer kada se vratiše, oboje bijahu nasmijani, a obrazi djevojke 
bijahu rumeni poput ruže. 

Otac dohvati bocu i vadičep; bio je to svečani trenutak 


i kad čep izletje boca osjeti kao neko golicanje, a vino poče 


da teče kroz njen grlić. 
— U Zdravlje vjerenika! — reče otac. 
I svi podigoše čaše da nazdrave. Onda se čaše ispraz- 
niše, a stasiti oficir poljubi djevojku. 
— Neka je sa srećom — nazdraviše roditelji mladima. 
Oficir ponovno napuni čaše. 

— Za našu svadbu, kada se budem vratio kroz godinu 
dana — dodade. 


Čaše se ponovo isprazniše, a vjerenik baci bocu koju 
bijaše držao u ruci. 


— Ati, kojom sam proslavio najsretniji dan moga živo- 
ta, nećeš više nikome služiti — reče i zavitla bocu zrakom. 
Na tren im se učini kao da je boca živo biće i kao da ih pro- 


matra. Onda se izgubi u lišću grma mom i ostade izvrnuta 
medu cvijećem. 


Otuda boca nije mogla da vidi vjerenike, ni sretne rodi- 
telje, ali je još dugo čula njihov smijeh i pjesmu. 


— Kakva nezahvalnost — žalila se ona. Uveličala sam 
njihovu radost, a oni uzvraćaju bacajući me u blato. 


Nešto kasnije dođoše u šumu dva dječaka i, pretražu- 
jući žbunje, nađoše bačenu bocu. Jedan je uze. 
— Pogledaj, nova je — uzviknu. 


Odnesoše je kući i tako naša boca uđe u novu obitelj i 
upozna nove ljude. U jednostavnoj i skromnoj šumskoj kuči, 
gdje su živjela dva dječaka i njihov stariji brat, mornar, koji je 
upravo kretao na dug put, majka je spremala paket s hra- 
nom, kada se dječaci pojaviše s bocom. 


— Upravo bi mu dobro došla takva boca — reče maj- 
ka. — U hladnim noćima prijat će poneki gutljaj. 

| tako boca osjeti kako je pune, ali ne crvenim vinom, 
kao ranije, nego gorkim i jakim pićem za koje bijaše čula da 
može poslužiti kao lijek protiv bolova u želucu, ili protiv pre- 
hlade. | krene na dug put, uvučena u torbi mornara Petra. 


Brodom kojim je boca putovala upravljao je mladi ofi- 
cir, onaj isti koji se s lijepom djevojkom bijaše zaručio pre- 


thodnoga dana i koji je bijaše bacio u šiblje. Ali on je nije vi- 
dio, a i da jeste, sigurno je ne bi prepoznao. 

Putovanje za bocu bijaše prijatno jer je vlasnik bio do- 
bar i pazio je na nju. Čula je i pjesme što su ih pjevali Petrovi 
drugovi i njihov smijeh i šale. Sudjelovala je u veselim sjed- 
jeljikama na palubi za puna mjeseca. No, kad su rakiju popili, 
bocu su stavili u kut, na neku policu i tu je ostala dugo. 

Jednoga dana podigla se oluja i ogromni valovi prekri- 
še palubu broda; njihali ga, peli se i spuštali zapjenjeni ne 
smanjujući žestinu. Posada se užurba čineći što može, ali se 
doskora začuje buka: bijaše se slomio jarbol. Boca je sve 


promatrala, ne razumijevajući posve tragediju koja bijaše na 
pomolu. 

— Ulazi voda! Tonemo! — začu se jedan glas. 

U posljednjem trenutku, prije no što valovi povukoše 
brod na dno, mladi oficir zgrabi praznu bocu i ubaci u nju pa- 
pir na kojem napisa poruku: nekoliko riječi, ljubavnu misao 
upućenu svojoj vjerenici. Napisa njezino ime, svoje ime i ime 
broda i baci bocu u pobješnjelo more. 

Brod potonu i cijela posada pogibe, ali boca ostade 
plutati na valovima. Dani smjenjivahu jedan drugi, a ona luta- 
še, nošena strujom mora. Vidje mnogo izlazaka i zalazaka 
sunca i upoznade bure i bonace. Gdje je bila vjerenica? 


Gdje ruke koje su tako brižljivo stavile pakete u košaru? Bo- 
ca to nije znala, nitko to nije znao. 

| — Oh, kako je zamorno! Nisam napravljena da plovim 
— mislila je boca. 

Najzad stiže na obalu neke plaže, ali to bijaše boci 
strana zemlja: premda izvukoše list i premda ga okretaše, ni- 
tko ništa nije razumio od onoga što je u poruci pisalo. Tako 
je boca sa svojom porukom, koja je ponovno u nju stavljena, 
odložena u ormar. Kad god bi došao neki stranac, vadili su 
bilješku i pokazivali mu je u nastojanju da je odgonetnu, dok 


su se slova napisana olovkom polako brisala. Boca je cijelu 
godinu provela u ormaru: znali su o njoj pričati na nekome 
stranom jeziku, ali bi je potom ponovno stavljali u ormar, dok 
je najposlije nisu poslali na tavan, gdje ostade izgubljena 
među prašinom i paučinom. 

— Kako su daleko sretni dani kada sam mogla da nu- 
dim crveno vino, ili da igram na valovima s ljubavnom poru- 
kom u sebi — vajkala se boca. 


| rastužila bi se misleći na to kako je ovdje, na tavanu, 
prazna i beskorisna. I tako je provela mnogo, mnogo vreme- 
na. 


Jednoga dana, kuća je prepravljena i krov srušen, pa i 


boca iziđe na svjetlo dana. Ljudi su govorili o njoj, ali ona ni- 
je razumjela, jer su i oni govorili stranim jezikom. 

— Da nisam bila toliko vremena na tavanu, da sam os- 
tala u ormaru, možda bih sada razumjela što pričaju o meni 
— mislila je. 

Opraše je i osušiše, a boci se učini kao da se ponovo 
rodila, ili barem kao da se pomladila. No, poruka koju je toli- 
ko godina nosila u sebi nestade! 
| Napuniše je sjemenjem. To je za bocu bilo novo iskus- 

tvo, jer nikada ranije nije poslužila čuvanju sjemena, a to je 
možda moglo i da bude zanimljivo! Dobro je zamotaše pošto 
je pažljivo zatvoriše, i ona krene na novi put. Ovaj put nije 
uopće mogla da vidi svoju okolinu, ali bilo je važno putovati! 
Stiže na odredište i otvoriše je. 

— Koliko li su se namučili u inozemstvu da bi je zamo- 
tali — rekoše. 

Ovaj put boca je razumjela što su govorili. Bio je to 
onaj isti jezik koji uvijek bijaše slušala u svojoj okolini; naj- 


šk 


: sa bijaše stigla u svoju zemlju, u mjesto gdje se rodila, a 


ljudi joj žele dobrodošlicu... 


= Ili je, barem, tako mislila! 

Kako li se radovala! Gotovo je poskočila i pala na zem- 
: lju dok su je odmotavali. Bila je toliko obuzeta svojim misli- 
mada nije ni primijetila da su je otvorili i ispraznili. A onda 


opet naiđe zla sreća: odnesoše je u podrum, gdje je ostavi- 


- šei zaboraviše. 

= Tako prođe još mnogo godina. Jednog dana vrata se 
I otvoriše, uđe svjetlo, a neki ljudi počeše da sakupljaju boce. 
> Naša se boca nađe u odabranim bocama. Nije znala što je 
čeka, ali se činilo da je trebala opet sudjelovati u nekom do- 
- gađaju. 
Dg U vrtu se održavalo neko veliko slavlje; upaljene svjetilj- 
ke i fenjeri, papirni vijenci i raznobojne svjetiljke — sve je to 
A  kazivalo da to ne bijaše običan dan. 

s Među gustim zelenilom živice smjenjivale su se boce 
| nt svijećama pobodenim u njihova grla, osvjetljavajući staze 
svojom blijedom svjetlošću. Bila je tamo i boca iz naše priče, 
kojoj se u tome trenu sve činilo čudesnim. 


— Život je lijep iako nisam vjerovala da će biti — govo- 
rila je u sebi, zadovoljna. 

Bila je među drvećem i žbunjem, mogla je čuti glazbu i 
žamor ljudi i pridonijeti njihovoj radosti na svoj način: svo- 
jom malom svjetlošću. Bio je dovoljan jedan ovakav sat pa 
da zaboravi sve mračne godine provedene na tavanu! 

Jedan ljubavni par krene stazom i prođe pored boce 
držeći se za ruke, baš kao i oni vjerenici odranije. 

— Hm, kao da je prošlost oživjela — pomisli. 

| grlić boce još jednom pomisli na onaj daleki dan kada 
je i sam počeo da živi i upoznaje svijet. 

Ljudi su promatrali svjetiljke i divili im se. Neka starica, 
koja bijaše među gostima, isto tako priđe svjetiljkama, i od- 
jednom se sneveseli. Njezine misli odlutaše u šumu, kod 
jednoga mladog para, u neke sretne sate koji su ostali neiz- 
brisani. Ali žena nije prepoznala bocu kojom je nekad na- 
zdravljala svojoj sreći. 

Nakon proslave, bocu su odnijeli u kuću trgovca vi- 
nom. Ondje je napune crvenim vinom, isto kao i onomad, 
davno, kada je njezin život tek počinjao. 

Ovaj put kupi je neki avijatičar, koji je slijedećeg tjedna 
nastupao u nekome javnom spektaklu; u balonu je podiže vi- 


soko, pred gomilom svijeta koja je prisustvovala opasnoj 
vježbi prateći njegove vratolomije. | 

Slavlje je počelo: boca se divila vidiku koji se pružao iz 
košare gdje je bila zajedno s jednim živim zecom. Životinjica 
je bila uplašena jer je znala da se treba spustiti padobranom. 

Košara je bila još na zemlji, vezana konopcima za šare- 
ni balon, koji se malo-pomalo napuhavao i rastao dok se nije 
dovoljno napuhao. Zatim se polako digne u zrak, dok se ko- 
Šara ljuljala na jednu i na drugu stranu, zajedno sa zecom i 
bocom u njoj. 

Dolje je svirala glazba, dok je gomila klicala i pljeskala. 
Boci baš nije bila jasna njezina uloga u svemu tome, ali bila 
je tu, a činjenica da lebdi činila joj se očaravajućom. 

Jasno je da boca nije Znala Zašto su je onamo stavili. 

Mnogi su pogledom pratili uspon balona, među inima i 
jedna žena, sada već gotovo starica, koja nije ni slutila da joj 


je po drugi put, u vrlo kratkom roku, nadohvat ruke boca ko- 
jom je u mladosti nazdravljala svojim zarukama. 

Nagnula se preko prozora svog malog potkrovlja, gdje 
je bila okačena krletka s ptičicom, koja još nije imala stakle- 
nu posudicu za vodu. U kutu balkona rasla je jedna lijepa 
mirta, sjajna i rascvjetana, koju je žena brižljivo njegovala. 
Ona jasno vidje kako avijatičar baca zeca padobranom, kako 
otvara bocu i pije u zdravlje svih, a potom je baca u bezdan. 


Boca nije imala vremena da misli ni na što. Opijena zra- 
kom shvati da se vrti i vrti i spušta kao vihor na krovove kuća 
u dubini. Kako je bilo lijepo to putovanje! Sunce je sjalo kroz 
njezino staklo, ljudi su je gledali (ili je ona barem tako misli- 
la), a ona je letjela kroza zrak. Činilo joj se da se sama zaus- 
tavlja i osjećala je da je veoma mlada i puna neke lude ra- 


dosti. Ali njezin Zanos ne potraja dugo. Udar njezina stakla o 
krov neke kuće bijaše užasan i ona se razleti u komadiće. 
Samo grlić izdrža taj jaki udarac i ostade izrezan u krug. 


— Gle! Ovaj grlić boce kao da je napravljen da bude 
posuda za vodu u nekoj krletki — pomisli susjed sa donjega 
kata. — Zacijelo će ga stara gospodica, koja živi u potkrov- 
lju, znati korisno upotrijebiti. 

| tako grlić boce stiže gore i zauze mjesto u krletki ob- 
ješenoj na balkonu. 


Staviše mu čep od pluta i okrenuše ga nadolje, a zatim 
napuniše svježom vodom; objesiše ga s vanjske strane 
krletke, kako bi ptičica mogla iz njega piti. On, koji je bio toli- 


ko važan dok je još bio čitava boca, da završi kao posudica 
za vodu ptice? 

— Pjevaj koliko te volja — govorio je grlić ptici. — Ali 
nemaš moju priču. Bio sam u balonu i u moru, stekao sam 
mnoga iskustva i posjetio razne krajeve svijeta, a evo me ov- 
dje i nitko ne zna moju priču, dok ja držim vodu za tebe koja 
samo znaš pjevati. 

Sa mjesta gdje je stajao, grlić je mogao čuti dolazak i 
odlazak ljudi koji su prolazili ulicom i riječi susjeda s jednog i 
s drugog prozora; slušao je on i ono što je govorila stara 

gospođica u salonu kada bi joj prijateljica došla u posjet. Ali 
njega nisu primjećivale, razgovarale su o rascvjetaloj i lisna- 
toj mirti na prozoru. 

— Sjećaš li se? To je cvijeće koje je trebalo činiti moj 
vjenčani buket... Taj dan nikad nije došao, jer onaj koji me je 
trebao usrećiti, ostao je zauvijek na dnu mora... A sada će 
ovi cvjetovi, djeca onih, imati istu namjenu... činit će vjenčani 
buket tvoje kćerke! 

Suze orosiše staričine oči: glas joj je bio drhtav, jer joj 
navriješe uspomene. Nije mogla ni u snu pomisliti da tu, na 

svome prozoru, ima nešto što bi moglo biti povezano s dale- . 
kim danima sreće: grlić boce otvorene onoga popodneva u 
šumi. 
| tako on ostade na balkonu, nepoznat. Pravu priču ni- 
tko nije saznao. Tek govorahu da je bačen iz balona. k 


k 


+ 
*% 


VISIBABA 


Još bijaše zima i vjetar je oštro zviždao. Bilo je hladno 
ali kuće bijahu zagrijane, u njima bijaše prijatno. A u zemlji, 
pod debelim slojem snijega, cvijet bijaše zaštićen prijatno 
umotan u slojeve svoje lukovice, baš kao da je i on u kakvoj 
kući. 

Jednoga dana nekoliko kapi kiše prođe kroz debeli 
snježni pokrivač: prodriješe u zemlju i stigoše do lukovice. 
Uskoro jedan sunčev trak, idući istim putom koji bijaše na- 
pravila kap vode, također stiže do cvijeta lukovice i nježno je 
zagolica. 

— O, prodite, prodite! — pozva ih cvijet. 

— Još nema dovoljno snage — reče sunčev trak. — 
Neću moći do tebe do proljeća. 


— Kada će doći proljeće? — nestrpljivo upita cvijet. 

— Doći će kad mu dođe vrijeme — odgovori zrak. 

Ali cvijetak je žarko htio upoznati vanjski svijet, bio je 
nestrpljiv. Svakom sunčevom traku, koji je stizao do njega, 
postavljao bi isto pitanje: 

— Jeli već proljeće? Mogu li izići? 

— Ne. Još ne. 

Vani se jezerska voda ledila svake noći, a snijeg i inje 
pokrivali su polja. Proljeće bijaše daleko. 

— Kako je čekanje dugo — uzdisao je cvijet. — Ne 
mogu više čekati! Rado bih izišao i protegnuo stabljiku... Ka- 
da će doći onaj dan kad ću se otvoriti i pozdraviti sunce! 


| cvjetić se promeškolji u lukovici, te probuši tanku op- 
nu, koju vodena kap bijaše omekšala, a sunce zagrijalo. On- 
da poraste pod snijegom, kao maleno zeleno-bijelo puce de- 
belih latica što su ga štitile od zime. Još je bilo snijega ali se 
vidjela svjetlost, a toplina sunčeva bila je jača nego prije. 


— Moram izići — mislio je cvijetak. 


— Dobrodošao — govorio je svaki sunčev trak, koji bi 
ga pomilovao po laticama. 

| cvjetić se otvori, tako čist i bijel kao snijeg koji ga je 
okruživao! Njegovu bjelinu resile su zelenkaste linije. Bio je 
“lijep i ljubak. Nakrivio je glavicu, pun radosti i miline zbog 
' svega što mu dadoše sunčevi traci, zemlja, snijeg, zrak... 


— Prvi si i jedini — govorili su sunčevi traci. — Kako si 


očisti lijep! Vidjet ćeš kako domala snijeg kopni, a hladni vje- 
o tar odlazi ka sjeveru. Trava će zazelenjeti na livadi i rodit će 
se još mnogo cvijeća, osim tebe. Ali ti ćeš uvijek biti prvi, je- 
dini, naša ljubav. 

| Ali još ne bijaše proljeće! Oblaci skrivahu sunce, a 
snažni vjetrovi i dalje su bijesno puhali, njišući tanku stablji- 
ku kao da je hoće prekinuti. 


— Rodio si se prerano — rekoše vjetar i oluja. Zemlja 
je još naša i puhat ćemo bez milosti preko tebe. Nisi se smio 
roditi tako rano, nisi smio... 


Ali cvijetak, naizgled loman, odolijevaše udarcima vjet- 
ra i oluje. 


— Ne, ne želim umrijeti — mislio je cvijet. — Sunce će 
uskoro ispuniti svoje obećanje i desit će se sve ono što je 
kazalo: trava će biti zelena i bit će jorgovana i ruža... 


— Slomit ćeš se — govorili su vjetrovi. 


— Smrznut ćeš se — mrmljale su pahuljice posljednje- 
ga snijega te godine. 


— Zašto si dopustila da te sunce prevari — svi su pita- 


Jednog dana snijeg se otopi, a ledeni vjetrovi presta- 
še. Slabi, rani sunčevi traci bacali su zlatastu svjetlost na vrt 
gdje su zvonili glasovi i veseli smijeh neke djece. 


— Gledajte! Visibaba! — povikaše djeca. — Kako je 
velika i lijepa. 


Riječi stigoše do cvijeta i ispuniše ga radošću; jedva 
da je i zamijetio da ga ubraše i da ga nosi ruka nekog djete- 
ta, pošto je poljubilo njegove bijele latice. 

Odniješe ga u sobu i staviše u čašu punu svježe vode. 
Kakav sladak okrepljujući osjećaj!. 

— Bit ćeš moj proljetni zanos, visibabo — šapnu neki 
glas. 


Bila je to kćerka vlasnika kuće, čiji mladić bijaše odsu- 
tan. Toga ljeta bijaše otišao u grad da završi školu. 


Djevojka uze cvijet i stavi ga pored komadića namirisa- 
na papira, po kojem ispisa riječi ljubavi, stihove o cvijetu, o 
nježnosti i obećanjima; o tek rođenoj ljubavi. 


Onda cvijet osjeti da ga stavljaju u omotnicu i sve oko 
njega postade mračno kao onda, u lukovici, još prije dolaska x 
na svijet. Putovao je u poštanskoj vreći, čudno svezanoj. To 
mu se nije svidjelo! Nije prijatno ponovno biti zatvoren, bez 
svjetla i sunca! 


Osjetio je kako se vreća u kojoj je putovao prebacuje s s 
jedne na drugu stranu, čuo je glasove i buku kloparanja vla- e 
ka, sve dok nije stigao na odredište. | najzad, neke nestrplji- 
ve ruke otvoriše omotnicu u kojoj bijaše cvijet, a oči mladića 
žudno pročitaše pismo. Radost se pojavi na njegovu licu i 
on nježno ljubne cvijet. Potom je umota u skupi, svileni papir 
i stavi je u kutiju za čuvanje pisama. Tamo je, doduše, bilo i 
drugih pisama, očaravajućih i punih lijepih riječi, ali ne bijaše 
nijednoga cvijeta, ona bijaše prva i jedina. 

— Jedina! Kakvo zadovoljstvo — mislio je cvjetić. 


I imao je puno vremena da razmišlja o svom povlašte- 

nom položaju, jer je duge mjesece proveo ostavljen u onoj 

kutiji. Ponekad bi ga mladić vadio i gledao pogledom punim 
nježnosti; a on se tada osjećao vrlo sretnim. 

Prođoše cijelo ljeto i duga zima: početkom novog pro- 
ljeća visibaba najzad ponovo dočeka svjetlo dana. Izvukoše 
je silovito, zajedno s pismom; ali oči koje su je sada gledale 
više nisu bile ispunjene ljubavlju, vidje da mladić više nije ni 
veseo ni zadovoljan. 


— Visibaba, proljetni zanos — procijedi gorko. Baci 
pisma i stihove na pod, a cvijet pade na tepih. Bijaše suh i 
spljošten, boje žućkaste; no, to ne bijaše razlog takvu pona- 
šanju mladića! Ali za sada je barem na tepihu, a ne u plame- 
nu, u kaminu, gdje su nestajala pisma i stihovi. 


— Što li se desilo — zapita se cvijet. 


Na sreću, ili na nesreću, odgovora nije znao, niti će ga 
ikada znati; jer bijaše samo cvijet: djevojka koja jednom bija- 
še ponudila svoje srce i osjećanja promijenila se: voljela je 
drugoga. Sve bijaše za nju tek proljetni zanos, kao i ime što 
ga dade cvijetu. 

Sunčev trak koji uđe kroz prozor obasja visibabu i os- 
talo cvijeće na tepihu. Zatim netko uđe da očisti sobu i vidje 
cvijet na podu; podiže ga i stavi među stranice neke knjige 
na stolu. To bijaše knjiga poezije, pa se cvijet ponovno nađe 
u društvu lijepih stihova. 


| prođe mnogo godina. Jednoga dana netko s police 
biblioteke dohvati knjigu poezije, u kojoj je bio i cvijet; okre- 
ćući stranice, naiđe na suhu visibabu. Čovjek je za trenutak 
uze u ruke. 

— Gle! Cvijet, visibaba — reče. — Ne možeš biti u bo- 
ljem društvu od ove lijepe knjige poezije i pjesama. Da, ov- 
dje ti je dobro, jer onaj tko je napisao ove stihove bio je isto 
što i ti, visibabo — proljetni zanos, koji nitko nije razumio! 


Tako je visibaba ostala u knjizi i bila je vrlo zadovoljna. 


VILINJE BRDO 


Gušteri koji su živjeli blizu Vilinjega Brda bijahu vrlo za- 
brinuti toga jutra, pa su se nervozno peli i silazili preko sta- 
roga, drvenog panja u kojem bijaše njihova kuća. Dobro su 
se razumjeli medusobno, jer su svi govorili gušterskim jezi- 


kom. 
Kakva se to buka i kreštanje čuje na Vilinjem Brdu — 


x reče jedan gušter. — Nisam mogao zaspati cijele noći! 


Točno, i ja sam čuo — potvrdi drugi gušter. — Sigurno 
se nešto priprema tamo gore! Oni majušni, noćni duhovi po- 
vazdan nešto mute! Podigli su brdo na četiri crvena kočića, 
dobro ga provjetrili, a vile su učile nove igre. 

— Da — upade treći gušter. — Prema onome što mi je 
ispričala glista, bilo je vrlo živo! Kako je čula, očekuje se do- 
lazak nekih važnih stranaca. Svicima je rečeno da sačine po- 
Vorku, a uglačano je svo zlato i srebro koje postoji u brdu, 
kako bi se caklilo na mjesečini. 

— Tko bi mogli biti ti stranci — uglas će gušteri. Glista 
mi nije htjela kazati, a možda i ne zna odgovora — reče prvi. 
— Ta znate da ne vidi, samo čuje i pipa. 

— Slušajte! Što se dešava? Kakva buka! 

Vilinje Brdo se otvori i pojavi se stara vila. Na čelu je 
nosila srce od jantara. Bila je rođakom vilinskoga kralja, nje- 
govom ključarkom i pomoćnicom. Brzo je koračala i udaljila 
se u pravcu močvare, tamo gdje je ptica puzavac imala svoju 
kućicu. 

— Došla sam da te pozovem na zabavu koju večeras 
priređujemo na brdu — reče ptici. — Očekujemo strance ot- 
 mjena podrijetla, a doći će i naš kralj. Bi li se pozabavila dije- 
ljenjem pozivnica? Učinila bi mi veliku uslugu, pošto imam 
još mnogo toga obaviti. 

— U redu. Koga sve treba pozvati? — upita puzavac. 

— Pa, što se tiče bala, mogu sudjelovati svi, jer nema 
nikakvih ograničenja; čak i muškarci, ako budu umjeli da se 
ponašaju kao mi i ako ne budu šarlatani — reče stara vila. — 


Ali za glavnu zakusku treba dobro probrati zvanice. Hoćemo 
samo ugledne i otmjene osobe, razumiješ? 

Teška dužnost, odgovori ptica. 

— Ne. O tome smo dosta razgovarali s kraljem — do- 
dade vila. Najprije treba pozvati Boga Mora i njegove kćerke. 
Istina je da nisu odveć skloni suhim mjestima, ali ćemo pri- 
premiti vlažno kamenje da bi im bilo udobno. Tu su, zatim, 
mali duhovi iz potoka, patuljci, kao i stari Tintilini. Treba po- 
zvati Vilinskog Konjica i Gargolu, jer su vrlo važni. Mislim da 
je to sve, možeš da ideš. 

| ptica krene da ih pozove. 

Na brdu, vile već bijahu počele plesati, umotane u svoje 
dugačke šalove, vezene maglom i mjesečevim zracima. Velika 
centralna dvorana je blještala, obasjana sjajem mjeseca, zidova 
premazanih vještičjim maslom, blistava poput latica lala. 

U kuhinji su bila već gotova najukusnija jela, zajedno s 
ukusnim vinom od šalitre i najboljim pivom koje se moglo naći u 
pivarama iz močvare; za predjelo je bilo zarđalih čavala i komadi- 
ća stakla. 

Vilinski Kralj čak bijaše naredio da mu se zlatna kruna iz- 
glača mljevenim gipsom da bi bila još sjajnija, a sam se istrlja 


četkom od veprovih bodlji. Sve je bilo spremno za doček gostiju. 
— Pa, mislim da sam već obavila svoj posao — reče stara 
vila, vrlo zadovoljna. 
— Najmlađa kraljeva kćerka priđe ocu i upita: 
— Mogu li znati tko su ti otmjeni stranci koje očekujemo? 
— Da, mislim da je vrijeme da vam kažem — odgovori 
otac. Dvije od vas trebale bi se udati ako moj plan ne propadne. 
Stari Patuljak iz Norveške, koji živi na fjordu Dovre, na Sjever- 


nom polu, dolazi nam u posjet. S njim su i njegova dva sina, dva 
lijepa mladića, kojima on želi pomoći da nađu supruge. Volio bih 
da to budu moje dvije kćerke. 

Vilinski Kralj se zadovoljno nasmiješi, obuzet svojim uspo- 
menama. 

— Poznajem ga iz nekih drugih prilika i uvjeravam vas da 


je Stari Patuljak pravi Norvežanin, veseo i dobroćudan; koliko li 
smo samo puta pili zajedno, čak smo se oslovljavali sa »ti«. Po- 
sjeduje mnogo granitnih dvoraca i jedan rudnik zlata, koji vrijedi 
više nego što se misli. Njegovi sinovi su, kako se priča, arogantni 
i neuglađeni momci, ali sve će se to srediti kad se ožene. Nadam 
se da ćete ih znati privući... 

— Kada će stići? 

— To zavisi od vjetra i vremena. 

Tada stigoše dva svica poskakujući, pa je izgledalo kao da 
se međusobno utrkuju: 

— Već stižu, već stižu — povikaše. 

— Brzo, brzo, dajte mi krunu, pa ću im izaći u susret — re- 
če Vilinski Kralj. 

Patuljak iz Dovra, s krunom i ledenicama na glavi pojavi se 
pred njima umotan u veličanstveni krzneni kaput; nosio je čizme 
od trske, a u ruci jedno blijedo žezlo. Ali, zato njegovi sinovi nisu 
nosili mnogo odjeće, jer su voljeli da uobražavaju da su snažni. 

Kćeri Vilinskog Kralja skidoše svoje šalove i duboko se po- 
Kloniše. | 

— Ovo je brdo — podrugljivo će mladi Patuljkov sin. — 
Tamo, u Norveškoj, naša brda su mnogo veća. Za nas je ovo jas- 
tučić za igle. 

— Djeco — odvrati stari Patuljak. — Ne budite bezob- 
razni. Gdje su vam oči kad ne vidite da je ovo brdo? 

Rekoše da ih najviše raduje da razumiju vilinji jezik bez 
napora, iako je drugačiji od njihova. 

Udoše u brdo, gdje se bijaše već okupilo birano druš- 
tvo, ali to učiniše tako žurno da se činilo kao da su ih pozvali 
sviranjem trube. Zaista, sinovi Starog Patuljka iz Dovra bija- 
hu pomalo smušeni. U velikoj dvorani sve je bilo raspoređe- 

no da bi se gosti prijatno osjećali i vodilo se računa o svači- 
jim potrebama. Tako su za sirene bile pripremljene posude s 
vodom da im ne bi more nedostajalo... Svi su se ponašali 
vrlo uglađeno, osim dvojice mladića koji su, čini se, mislili da 
im je dopušteno sve. 

Prvo izuše cipele, da bi im bilo udobnije, a zatim podi- 
goše noge na stol. 

— Hajde, dolje noge! — povika otac. 

Stari Patuljak bijaše drugačiji. Ponašao se srdačno i 
bio vrlo otmjen. Umio je ravnodušno govoriti o ljepotama 
svoje zemlje — tako je, primjerice, pričao o norveškim fjor- 
dovima i bijelim pjenastim vodopadima; ispričao je kako lo- 
sos skače kroz bistru vodu ako on zasvira na zlatnoj harfi... 
Pričao je da se u njegovoj zemlji, za svijetlih noći mladići kli- 
žu na ledu, noseći upaljene baklje... Oh kako je lijepo umio 
pripovijedati Patuljak iz Dovra. Onima koji su slušali, slike 
događanja bile su tako žive, kao da se upravo zbivaju. 

Onda mlade vile počeše ples. Prvo su izvodile jednos- 
tavne korake, što im je dobro polazilo za rukom; zatim su 
počele umjetnički ples, koji se zove »poremećena igra«, po- 
što se u njoj ruke i noge njišu tako brzo, da nalikuju lepezi u 
zraku. Vilinskom Konjicu se od tolikih pokreta zavrti u glavi i 
morade ustati od stola. 

— Ala pletu nogama! — uzviknu Patuljak iz Dovra. — 
Što još znaju tvoje kćerke — osim da ovako plešu? 

— Odmah ćeš vidjeti — odgovori Kralj Vilenjaka i po- 
zva najmlađu da pokaže svoje vještine. 

Ona bijaše nježna i krhka, gotovo kao sunčevi zraci. 
Ona stavi u usta neku oveću šipku i proguta je. To bijaše 
njezino umijeće. 

— Ne bi me baš radovalo da osoba s kojom živim bu- 
de vješta čemu takvome, a ne vjerujem ni da bi se to svidjelo 
mojim sinovima — reče Stari Patuljak. 


Druga kćerka Vilinskog Kralja umjela je hodati pored 
same sebe, kao da je vlastita sjenka. 

Predstavi se i treća kćerka. Ona je u pivari pored moč- 
vare naučila kako da se od truleži napravi šumsko drveće. 

Dobra osobina za jednu domaćicu — reče Stari Patu- 
ljak, namigujući — ali da prijeđemo na ostale. 

| dođe četvrta kraljeva kćerka. 

Nosila je veliku zlatnu harfu i čim je dotakla prvu žicu, 
svi gosti podigoše jednu nogu; kada dotače drugu, čarolija 
je djelovala tako da ih je mogla natjerati da čine što ona ho- 
će. 


— Opa! Ova je zaista opasna — uzviknu Patuljak iz 
Dvora. 


Pogleda mjesto gdje su sjedjeli njegovi sinovi, ali 
momci već bijahu otišli, umorni od tolikog boravka na brdu. 

— Dobro, što zna da radi ova tvoja kćerka? — ponov- 
no zapita Patuljak misleći na slijedeću djevojku. 

Ona priđe sama, odgovorivši: 

— Naučila sam voljeti Norvežane. Nikada se neću uda- 
ti ako se ne budem mogla udati za Norvežana; toliko želim 
živjeti u toj lijepoj zemlji. | 

Šesta kćerka Vilinskog Kralja odbi da išta prikaže jer, 
kako reče, jedino što umije jest da govori istinu, a to ne nosi 
baš svijetlu budućnost. 

— Da čujemo sedmu! Što zna tvoja sedma kćerka? 

Znala je da priča bajke. Djevojka je mogla da priča baj- 
Ke, a da se njezina mašta nikada ne iscrpi. | 

— Ispričaj mi po jednu na svaki prst moje ruke — reče 
Patuljak. Prva bajka poče: 

Djevojka ga uhvati za palac, a Patuljak se zadovoljno 
smješkao slušajući pripovjedanje. Kada je stigla do prstenja- 
ka, stari joj ponudi zlatan prsten što ga je nosio, govoreći 
joj: 

— Bit će za tebe, jer sam te odlučio uzeti za ženu. Ove 
zime nas ćemo dvoje sjedjeti u velikoj kamenoj sali pored 
vatre, ti ćeš pripovijedati, a ja ću očaran slušati tvoje lijepe 
priče; bit će čudesno, vidjet ćeš. Dok lososi skaču po vodo- 
padima, mi ćemo piti iz zlatnih rogova norveških kraljeva, a 
vjetar će ti pjevati najljepše pjesme... Da, vidjet ćeš kako će 
biti lijepo. 

Stari Patuljak zapleše sa svojom mladom odabranicom 
i s njom zamijeni cipele u znak obećanja kako to već bijaše 
običaj, dok su mladići već bili otišli na spavanje. 

— Kakvi ste mi vi momci? — zapita stari. — Gledajte, 
upravo sam vam doveo majku. Bio bi red da i vi sebi odabe- 
rete družice. 

Ali mladići se nisu htjeli ženiti. Radije su ispijali čaše pi- 
va i držali govore. 

Pijetao samo što nije zakukurikao — reče Stara Vila, 
koja je rukovodila slavljem. — Treba zatvoriti kapke na pro- 
zorima da nas sunčeva svjetlost ne odnese. 

| brdo se zatvori. 

Vani su se gušteri i dalje zabavljali na čvornatu deblu i 
razmjenjivali mišljenja o svima koji bijahu na slavlju. | gle ču- 
da, svatko je imao nekoga od uzvanika tko mu se bijaše 
»najviše dopao«! Čak i slijepa glista! 

